Volgens Noëth is dit uiters onaanvaarbaar dat arbeidskwessies soos loongeskille en personeelsake noodsaaklike dienste soos bejaardeversorging verhinder. “Ons wou onder geen omstandighede by die loongeskille betrokke raak nie en het die nodige hulp van betrokke partye ingeroep om dit te hanteer. Ons groot bekommernis is die lot van die bejaardes wat noodsaaklike versorging vir ure op ’n slag nie ontvang het nie. Hier is mense wat omgedraai moet word om bedsere te verhoed, mense wie se doeke geruil moet word, medisyne moet ontvang en moet eet. Hulle mag nie gyselaar gehou word vir loongeskille nie. Dit is bitter onregverdig. Van die bejaardes het vir dae in baie ongemaklike en onaanvaarbare omstandighede geleef.”
Helpende Hand en die verskeie partye kon tot ’n vergelyk kom deur die middag dat die organisasie 20 vrywilligers in die gebou kon instuur om basiese dienste te help herstel, terwyl die werkers en die bestuur van die tehuis ooreengekom het om dienste voort te sit.
Persone wat ŉ finansiële bydrae wil maak, kan die volgende bankbesonderhede gebruik (maak seker jy gebruik die verwysing “Huis Davidtsz”):